recursal/SuperWikiNEXT-32B huggingface dataset:
|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

**Matematinė statistika** – matematikos sritis, nagrinėjanti eksperimentų planavimo, duomenų rinkimo, sisteminimo, analizės ir interpretavimo metodus.

Remiasi tikimybių teorijos modeliais, naudojama daugelyje praktinės veiklos sričių, kur susiduriama su atsitiktinumu, neapibrėžtumu, duomenų sisteminimu, parametrų apskaičiavimu ir įvertinimu: socialinių tyrimų, laboratorinių, marketingo duomenų – taip vadinamos imties apdorojime ir išvadų gavime formaliais matematiniais metodais. Skirstoma į vienamatę, daugiamatę matematinę statistiką, apima ir atsitiktinių procesų – laiko eilučių analizę. Atskiros matematinės statistikos dalys yra koreliacinė analizė (sąryšių ir priklausomybės laipsnių nustatinėjimui), regresinė analizė (kintamojo priklausomybės nuo kitų nustatymui), hipotezių tikrinimas (imčių identiškumo problemai), diskriminantinė analizė (klasifikavimo, diagnozės uždaviniams spręsti), sankaupų analizė (dar vadinama klasterių analizė – objektų suskirstymui į grupes), faktorinė analizė (kintamųjų skaičiaus sumažinimui), eksperimento planavimo analizė ir kt. Praktikoje duomenų apdorojimui yra naudojami specializuoti kompiuteriniai taikomųjų programų paketai, kurie gerokai palengvina ir paspartina skaičiavimus.

Šaltiniai
---------

1. ↑  matematinė statistika(parengė Vilijandas Bagdonavičius). Visuotinė lietuvių enciklopedija (tikrinta 2024-02-04).

Nuorodos
--------

* Mokomoji matematinės statistikos priemonė (rusų k.)
* Mokomosios statistikos priemonės Archyvuota kopija 2016-11-11 iš Wayback Machine projekto. (anglų k.)
* Laisvo naudojimo matematinės statistikos programinė įranga
| Čado ežeras |
| --- |
| Čado ežero pakrantė NigerijojeČado ežero pakrantė NigerijojeČado ežero pakrantė Nigerijoje |
| Vieta | Čado vėliava Čadas, Kamerūno vėliava Kamerūnas, Nigerijos vėliava Nigerija, Nigerio vėliava Nigeris |
| Plotas | ~15 400 km² |
| Vidutinis gylis | 4,1 m |
| Didžiausias gylis | 10,5 m |
| Įteka | Šaris, Jobė, Mbulu |
| Išteka | - |
| 

Žemėlapis rodantis  vietą.Čado ežeras

  |
| **Koordinatės** |  13°0′0″ š. pl. 14°0′0″ r. ilg.﻿ / ﻿13.00000°š. pl. 14.00000°r. ilg.﻿ / 13.00000; 14.00000Koordinatės: 13°0′0″ š. pl. 14°0′0″ r. ilg.﻿ / ﻿13.00000°š. pl. 14.00000°r. ilg.﻿ / 13.00000; 14.00000 |
|  |
|  Vikiteka | Čado ežeras |

**Čado ežeras** (pranc. *Lac Tchad*) – reliktinis, neturintis ištakų ežeras vakarų Afrikos dalyje, esantis 240 m virš jūros lygio. Aplink ežerą yra Čadas, Kamerūnas, Nigerija, Nigeris.

Lietingu sezonu (liepos-lapkričio mėn.) ežeras patvinsta, daugiausia rytų ir šiaurės rytų kryptimis, užimdamas bevei 26 000 km² plotą, o sausringuoju laikotarpiu sumažėja iki 11 000 km².

Per paskutinius XX a. dešimtmečius ežero plotas stipriai sumažėjo. Tai ypač akivaizdu tapo darant palydovines regiono nuotraukas. Nustatyta, kad per paskutinius 1000 metų ežeras buvo sumažėjęs mažiausiai 7 kartus.

Rytinėje dalyje yra daugiau kaip 100 salų, kuriose nedidelėmis grupėmis (apytiksliai po 30 žmonių) gyvena *Buduma, Kuri, Kanemba, Bulala* ir *Daca* genčių žmonės.

Šiaurinėje dalyje rasti sodos telkiniai.

Ežero ploto pokytis nuo 1973 m. iki 1997 m.

Istorija
--------

Manoma, kad apie ežerą žinojo Ptolemėjus kaip *periodiškai atsirandančią Nuba pelkę*, o Albufeda mini ežerą *Kuaro* vardu.

Pirmuosius tikslesnius duomenis 1823 m. pateikė H. Klapertonas, 1852 m. tyrinėjo H. Bartas ir 1870–1872 m. G. Nachtigalis.

Dėl Čado ežero įtakos didelėje teritorijoje Sahelio zonoje sukuriama tinkama atmosfera gyventi ir verstis žemdirbyste. Dėl to aplink Čadą susiformavo Sahelio civilizacijos regionas Kanem-Bornu. Nuo I tūkst. pr. m. e. čia klestėjo Sao civilizacija, vėliau susikūrė Kanemas, kurį XIV a. pakeitė Bornu valstybė. XX a. pradžioje ši valstybė buvo padalinta tarp Čado, Nigerijos, Kamerūno ir Nigerio.

Flora
-----

Krantai daugiausia pelkėti ir apaugę papirusu, tik vakarinėje ežero dalyje gausu tropikų augmenijos.

Fauna
-----

Daug vandens ir pelkių paukščių. Yra lamantinų, hipopotamų, krokodilų.
Per metus sugaunama apie 100 000 tonų žuvies.

Nuorodos
--------

* Čado ežero baseino žemėlapiai ir duomenys Archyvuota kopija 2012-08-13 iš Wayback Machine projekto.
| **Algimantas Adolfas Jucys** |
| --- |
| Gimė | 1936 m. lapkričio 14 d.Kaunas, Lietuva |
| Mirė | 1998 m. liepos 29 d. (61 metai)Vilnius, Lietuva |
| Tėvas | Adolfas Jucys |
| Motina | Sofija Nezabitauskaitė-Jucienė |
|  |
| Veikla | matematikas, fizikas |

**Algimantas Adolfas Jucys** (1936 m. lapkričio 14 d. Kaune – 1998 m. liepos 29 d. Vilniuje) – Lietuvos matematikas, fizikas.

Biografija
----------

Gimė 1936 m. lapkričio 14 d. Kaune, fiziko ir matematiko Adolfo Jucio šeimoje. 1960 m. baigė teorinės fizikos studijas VU absolventas. Nuo 1967 m. dirbo Lietuvos mokslų akademijoje. 1971 m. tapo fizikos ir matematikos mokslų daktaru. 1977-1990 m. dirbo fizikos institute, 1990-1996 m. teorinės fizikos ir astronomijos institute. Iki 1997 m. teorinės fizikos ir astronomijos instituto vyresnysis mokslinis bendradarbis. Buvo JAV matematikų draugijos narys. Tyrinėjo atomo ir branduolio sluoksninių modelių teoriją bei jos matematinius tyrimus. Kartu su JAV mokslininku G. E. Murphy sukūrė Jucys-Murphy elementų formulę, kuria remiamasi kuriant kvantinių grupių (q algebrų) teoriją. Mirė 1998 m. liepos 29 d. Vilniuje, palaidotas Antakalnio kapinėse.

Šaltiniai
---------

1. ↑  „Algimantas Adolfas Jucys - Fizikos fakultetas". *ff.vu.lt*. Nuoroda tikrinta 2024-02-04. „palaidotas Antakalnio kapinėse"

Nuorodos
--------

* Biografija
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Katamas |
| --- |
| Nerijos skiriamos Katamo dalysNerijos skiriamos Katamo dalysNerijos skiriamos Katamo dalys |
| Vieta | Čado vėliava Čadas |
| Kilmė | liekaninis |
| 

Žemėlapis rodantis  vietą.Katamas

  |
| **Koordinatės** |  19°01′0″ š. pl. 20°30′0″ r. ilg.﻿ / ﻿19.01667°š. pl. 20.50000°r. ilg.﻿ / 19.01667; 20.50000Koordinatės: 19°01′0″ š. pl. 20°30′0″ r. ilg.﻿ / ﻿19.01667°š. pl. 20.50000°r. ilg.﻿ / 19.01667; 20.50000 |

**Katamas** (pranc. *Lac Katam*) – ežeras šiaurės Čade, Sacharoje, Uniangos ežeryne, Didžiųjų Uniangos ežerų grupėje, 3 km į pietryčius nuo Joa ežero. Ilgis – 2,4 km, plotis iki 1 km. Iš šiaurės rytų ežerą kerta du ilgi smėlio kopų „liežuviai". Pietrytinė Katamo dalis nerija atskirta nuo likusio ežero ir pasižymi žalia spalva, kurią sukelia joje augantys dumbliai. Ežerą maitina požeminiai vandenys. Kaip ir kiti Uniangos ežerai, Katamas yra didelio priešistorinio ežero liekana.
**Frikcijos** –  varpos judesiai (pirmyn – atgal) makštyje sueities metu, didele dalimi nulemiantys mylėjimosi tempą. Frikcijų metu yra stimuliuojama vyro varpa bei moters lytinės lūpos ir varputė. Frikcijos vyksta dėl to, kad įvedus varpą makštin, vyro nesąlyginiai lytiniai refleksai skatina varpą įstumti, o moters refleksai – išstumti (bet tai nereiškia, kad moteriai sueitis ar frikcijos yra nemalonios).

Frikcijos yra kopuliacinio ciklo dalis. Jos prasideda varpos įstūmimu ir baigiasi dažniausiai ejakuliacija (nors kartais frikcijos yra tęsiamos ir po vyro orgazmo arba, atvirkščiai, ištraukiama nutrauktosios sueities atveju dar iki ejakuliuojant). Varpos galvutė ir kūnas trinasi į ją apgaubiančios makšties sieneles ir kadangi varpa (ir ypač jos galvutė) yra labai jautri erogeninė zona, tai lytinis susijaudinimas vis didėja ir baigiasi orgazmu.

Kiekvienai besimylinčiųjų porai būdingi tam tikri frikciniai judesiai: greitesni arba lėtesni, gilūs arba paviršutiniški, staigūs arba švelnūs, ritmiški arba kintančio ritmo. Frikcijų pobūdis gali keistis ir tos pačios sueities metu, pvz. frikcijas verta sulėtinti ar net visai nustoti judėti tuo atveju, kai vyras pajunta artėjant orgazmą, o moteris yra dar nepakankamai susijaudinusi – šitaip prailginama sueities trukmė. Be to, prieš pat orgazmą frikcijos paprastai padažnėja ir sustiprėja.

Nustatyta, kad frikcijų metu sperma gali būti pašalinama iš moters reprodukcinio trakto, jeigu ji prieš tai turėjo lytinių santykių su kitu partneriu.

Šaltiniai
---------

1. 1 2 3  Lehmiller, Justin J. (12 October 2017). *The psychology of human sexuality* (Second leid.). Hoboken, NJ. ISBN 9781119164708. OCLC 992580729.`{{cite book}}`: CS1 priežiūra: location missing publisher (link)
2. ↑  Wei, Shanzun; Wu, Changjing; Yu, Botao; Ma, Ming; Qin, Feng; Yuan, Jiuhong (2020 m. balandžio mėn.). „Advantages and limitations of current premature ejaculation assessment and diagnostic methods: a review". *Translational Andrology and Urology*. **9** (2): 74357–74757. doi:10.21037/tau.2019.12.08. ISSN 2223-4691.`{{cite journal}}`: CS1 priežiūra: unflagged free DOI (link)
3. ↑  „How Long Should Sex Really Last?". *Healthline*. 2019-01-29. Nuoroda tikrinta 2022-10-18.
Koordinatės: 0°15′ š. pl. 36°06′ r. ilg.﻿ / ﻿0.250°š. pl. 36.100°r. ilg.﻿ / 0.250; 36.100

| Bogorija |
| --- |
|  |
| Vieta | Kenija |
| Plotas | 700 km² |
| Kilmė | tektoninė |
| Vidutinis gylis | 5 m |
| Didžiausias gylis | 10 m |
| Tūris | 0,18 km³ |
|  |
|  Vikiteka | Bogorija |

**Bogorija** (suah. *Bogoria*) – druskingas, šarminio vandens ežeras, telkšantis 900 m aukštyje, grabeno vulkaniniame regione, į pietus nuo Baringo ežero, Kenijoje. Šiek tiek į šiaurę prasideda pusiaujas. Kaip ir Nakuru, Elmenteitos, Magadžio ir Lagipio ežerai, Bogorija yra viena didžiausių pasaulyje mažųjų flamingų buveinė. Ežeras yra Ramsar konvencijos saugomas objektas, jo teritorija 1973 m. lapkričio 29 d. paskelbta saugomu nacionaliniu draustiniu. Ežeras seklus (gylis iki 10 m), ilgis siekia apie 34 km, plotis – 3,5 km, plotas – 700 km².

Ežero krante susispietę flamingai
Į šiaurę nuo ežero plyti Kesubo klampynės, rytuose – Siračo atodanga. Ežere bei jo apylinkėse taip pat yra karštųjų versmių ir geizerių, iškylančių į 5 m aukštį. Į ežerą įteka *Sandai* ir *Emsos* upės, ištakų jis neturi, todėl dėl didelio regiono garingumo, jo vanduo sūrus. Ežeras yra meromiktinio tipo (sluoksniuotas), t. y. mažesnio tankio paviršinis vandens sluoksnis nesimaišo su didesnio tankio, druskingesniu apatiniu sluoksniu.

Šaltiniai
---------

1. ↑  „Loburu Geysers and Hot Springs, Lake Bogoria | Wondermondo". *wondermondo.com*. 2011-06-22. Suarchyvuota iš originalo 2016-03-03. Nuoroda tikrinta 2016-12-10.
| Hanišo salų konfliktas |
| --- |
|  |
| 

|  |  |
| --- | --- |
| Data | 1995 m. gruodžio 15 d. - gruodžio 17 d. |
| Vieta | Hanišo salos |
| Rezultatas | * Eritrėjos kariuomenės pergalė.
* Jemeno politinė pergalė.
 |

 |
| Konflikto šalys |
| Eritrėjos vėliava Eritrėja | Jemeno vėliava Jemenas |
| Vadovai ir kariniai vadai |
| Eritrėja Sebhat Ephrem | Jemenas Ali Abdullah Saleh |
| Pajėgos |
| *nežinoma* | Apie 200 |
| Nuostoliai |
| 3-12 žuvo | 15 žuvo  185-196 paimti į nelaisvę  17 civilių paimtų į nelaisvė |

**Hanišo salų konfliktas** – karinis konfliktas tarp Eritrėjos ir Jemeno Raudonojoje jūroje. Konfliktas vyko 3 dienas ir baigėsi Eritrėjos karine pergale, bet 1998 m. Nuolatinis arbitražo teismas teises į salas atidavė Jemenui.

Istorija
--------

Eritrėjos vyriausybė davė ultimatumą Jemenui išvesti karius iš Hanišo salų. Po mėnesio trukusio ultimatumo Eritrėjos gynybinės pajėgos pradėjo išsilaipino saloje. Karo metu Eiritrėja naudojo daug įvairaus tipo karinių laivų. Kova truko 3 dienas ir baigėsi Eritrėjos karine pergale. Pasak tarptautinės ataskaitos kare žuvo nuo 3 iki 12 Eritrėjos karių, bei 15 Jemeno. 185-196 Jemeno karių ir 17 civilių buvo paimti į karinę nelaisvę, bet po kelių savaičių paleisti. Konflikto metu nukentėjo Rusijos prekybinis laivas, kuomet Eritrėjos pajėgos palaikė jį Jemeno laivu. 1996 m. pradėta byla permanentiniame arbitražiniame teisme dėl teisių į salyną. Po dvejų metų teismo nuosprendžiu salos atiteko Jemenui.

Šaltiniai
---------

1. ↑  „Hanish Island Conflict". globalsecurity.org. Nuoroda tikrinta 2021 m. vasario 5 d..
**HD 114729 b** arba **HD 114729 A b** – egzoplaneta, skriejanti apie G3 V spektrinės klasės žvaigždę HD 114729 A, esančią Kentauro žvaigždyne. Nuo Saulės sistemos nutolusi apie 117,8 šviesmečio (36,1 parseko).

HD 114729 b yra dujinė milžinė. Planetos masė siekia 0,84 Jupiterio masės (267,0679 karto masyvesnė už Žemę), o spindulys – 0,9078 Jupiterio spindulio. Apie savo žvaigždę planeta apskrieja per maždaug 1135 paras, jos orbitos didysis pusašis – 2,08 av, o ekscentricitetas – 0,32 (± 0,18). Kadangi HD 114729 b orbita ekscentriška, planetos nuotolis nuo žvaigždės svyruoja nuo 1,43 av iki 2,72 av.

Apie HD 114729 b atradimą pranešta 2002 m. Planeta aptikta Havajuose esančioje W. M. Keck observatorijoje, taikant radialinių greičių metodą. HD 114729 b yra vienintelė šioje sistemoje aptikta planeta.

Šaltiniai
---------

1. 1 2 3  „Planet HD 114729 A b". The Extrasolar Planets Encyclopaedia. Nuoroda tikrinta 2020-03-06.
2. ↑  Butler, R. Paul; et al. (2003). „Seven New Keck Planets Orbiting G and K Dwarfs". *The Astrophysical Journal*. **582** (1): 455–466. Bibcode:2003ApJ...582..455B. CiteSeerX 10.1.1.7.6988. doi:10.1086/344570. Suarchyvuotas originalas 2012-07-13. Nuoroda tikrinta 2020-03-06.
3. 1 2 3  „HD 114729 b". ExoKyoto. Nuoroda tikrinta 2020-03-06.
4. 1 2  „HD 114729 b". NASA Exoplanet Exploration. Nuoroda tikrinta 2020-03-06.
5. ↑  Butler, R. P.; et al. (2006). „Catalog of Nearby Exoplanets". *The Astrophysical Journal*. **646** (1): 505–522. arXiv:astro-ph/0607493. Bibcode:2006ApJ...646..505B. doi:10.1086/504701. Suarchyvuotas originalas 2019-12-07. Nuoroda tikrinta 2020-03-06.
| Bagerijait. *Città di Bagheria* |
| --- |
| *Žvejybinės valtys Asproje* |
|  |
| 

BagerijaBagerija

38°05′0″ š. pl. 13°30′0″ r. ilg.﻿ / ﻿38.08333°š. pl. 13.50000°r. ilg.﻿ / 38.08333; 13.50000﻿ (Bagerija)Koordinatės: 38°05′0″ š. pl. 13°30′0″ r. ilg.﻿ / ﻿38.08333°š. pl. 13.50000°r. ilg.﻿ / 38.08333; 13.50000﻿ (Bagerija) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Italijos vėliava Italija |
| **Regionas** | Sicilija Sicilija |
| **Provincija** | Palermo provincija |
|  |
| **Meras** | Vincenzo Giuseppe Lo Meo |
|  |
| **Gyventojų** (2010) | 56 336  |
| **Plotas** | 29,68 km² |
| **Tankumas** (2010) | 1 898 žm./km² |
| **Altitudė** | 78 m |
|  |
| **Pašto kodas** | 90011 |
| **Tel. kodas** | 091 |
| **Tinklalapis** | www.comune.bagheria.pa.it |
|  **Vikiteka** | Bagerija |
| **Miesto globėjas (-ai)** | Juozapas iš Nazareto |

**Bagerija** (it. *Bagheria*) – Italijos miestas Sicilijoje, Palermo provincijoje.

Istorija
--------

Nuo įkūrimo miestas vadinosi *Bayharia*, *Baharia* ir *Baarìa*. 1658 m. Buteros princas Giuseppe Branciforti čia pasistatė vilą, jo pavyzdžiu pasekė Palermo elitas. Vilų bumas sutapo su Savojiečių (1713–1721 m.) ir Habsburgų (1721–1730 m.) valdymu bei truko dar po to keletą dešimtmečių. Barokinių vilų geriausi pavyzdžiai yra *Villa Valguarnera* ir *Villa Palagonia*, kurias suprojektavo architektas Tommaso Maria Napoli atitinkamai 1712 m. ir 1715 m. Abi buvo baigtos tik po dešimtmečių. Napolį įtakojo patirtis Romoje ir Vienoje. Apie 1763 m. skonis pasikeitė. Villa Villarosa buvo statyta pagal neoklasikinį planą, kurį sukūrė Jean-François Neufforge 1760 m.

Buteros princo palikuonys 1769 m. pertvarkė jo vilą į miestą, kad galėtų rinkti nuomą. Bagerija buvo patogus sustojimo taškas keliaujant po Siciliją Patrick Brydone, Goethe, John Soane, K. F. Schinkel ir kitiems.

Kultūra
-------

Bagerijoje gimė daug garsių XX a. asmenybių: poetas Ignazio Buttitta, fotografas Ferdinando Scianna, artistai Renato Guttuso ir Nino Garajo, filmų režisierius Giuseppe Tornatore, kuris pavaizdavo miestą 2009 m. filme „*Baarìa -La porta del vento*".

Bagerija vaizduojama filme „Krikštatėvis III".

Išnašos
-------

1. ↑  E.H. Neil, "Architects and architecture in 17th & 18th century Palermo, "in Annali di Architettura n.7 (1995) pp.159-176.
2. ↑  P.Brydone, A Tour through Sicily and Malta (London 1773)
3. ↑  „Film locations for The Godfather Part 3". Movie-locations.com. Suarchyvuotas originalas 2017-12-20. Nuoroda tikrinta 2011-04-09.
**HD 83443 b** – egzoplaneta, skriejanti apie K0 V spektrinės klasės žvaigždę HD 83443, esančią Burių žvaigždyne. Nuo Saulės sistemos nutolusi apie 131,8 šviesmečio (40,4 parseko).

HD 83443 b yra karštojo Jupiterio tipo dujinė milžinė. Jos masė siekia 0,34 Jupiterio masės, o spindulys – 1,14 Jupiterio spindulio. Apie savo žvaigždę planeta apskrieja per maždaug 2,99 paros, jos orbitos didysis pusašis – 0,0406 (± 0,0033) av, o ekscentricitetas – 0,007 (-0.0135 +0.007). HD 83443 b masė nustatyta radialinių greičių metodu. Planetos pusiausvyros temperatūra – 1218 K.

Planetą 2000 m. radialinių greičių metodu atrado Ženevos observatorijos tyrėjų komanda, vadovaujama Michel Mayor. HD 83443 b – vienintelė HD 83443 sistemoje atrasta planeta (2020 m. duomenimis).

Tarptautinė astronomų sąjunga (IAU) 2019 m. savo 100-ųjų metinių proga surengė projektą „IAU100 NameExoWorlds". Kiekvienai pasaulio šaliai buvo suteikta galimybė pavadinti vieną egzoplanetą ir žvaigždę, apie kurią ji skrieja. HD 83443 b egzoplanetai pavadinimą suteikė Kenija. Planeta pavadinta *Buru*, kas dholujų kalba reiškia „dulkės".

Šaltiniai
---------

1. ↑  „HD 83443 b". ExoKyoto. Nuoroda tikrinta 2020-03-17.
2. 1 2  „HD 83443 b". NASA Exoplanet Exploration. Nuoroda tikrinta 2020-03-17.
3. ↑  „Planet HD 83443 b". The Extrasolar Planets Encyclopaedia. Nuoroda tikrinta 2020-03-17.
4. ↑  „HD 83443 b". Open Exoplanet Catalogue. Nuoroda tikrinta 2020-03-17.
5. ↑  Mayor, M.; et al. (2004). „The CORALIE survey for southern extra-solar planets XII. Orbital solutions for 16 extra-solar planets discovered with CORALIE". *Astronomy and Astrophysics*. **415** (1): 391–402. arXiv:astro-ph/0310316. Bibcode:2004A&A...415..391M. doi:10.1051/0004-6361:20034250.
6. ↑  „Approved names". *NameExoworlds* (anglų). Suarchyvuotas originalas 2019-12-19. Nuoroda tikrinta 2020-03-17. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
7. ↑  „International Astronomical Union | IAU". *www.iau.org*. Nuoroda tikrinta 2020-03-17.
Lenktynininkai važiuoja paskui saugos automobilį 2007 m. Mil Milhas Brasil lentynėse
**Ilgų distancijų lenktynės** – autosporto rūšis, kuri pasižymi ypač ilgomis (trukme ar/ir laiku) lenktynėmis. Jos skirtos išbandyti technikos patikimumą ir lenktynininkų ištvermę. Komandos ir lenktynininkai tokiose lenktynėse stengiasi nuvažiuoti kuo daugiau ratų per tam tikrą laiko tarpą arba konkretų skaičių ratų. Populiariausia ilgų distancijų lenktynių trukmė būna 6 valandos arba 1000 km. Taip pat rengiamos ir ilgesnės lenktynės – 1000 mylių (1600 km), 12 ar net 24 val. Komandas dažniausiai sudaro du arba keturi lenktynininkai, kurie gali keistis sustojimų techninio aptarnavimo zonose metu.

Pačios seniausios tokio tipo lenktynės yra 24 valandų Le Mano lenktynės, kurios kasmet vyksta šalia Prancūzijos miesto Le Mano esančioje Sart trasoje. Nuo pat savo pirmojo 1923 m. sezono lenktynėse buvo siekiama išsiaiškinti ne greičiausią komandą, o tą, kuri sugebėtų pagaminti patvariausią automobilį, gebantį važiuoti pakankamai dideliu greičiu ištisą parą. Lygiai tokio paties tipo lenktynės nuo 1963 m. rengiamos motorinėms valtims, nuo 1978 m. – motociklams, 1981 m. – sunkvežimiams. Taip pat žinomos panašaus pobūdžio ir 24 val. Niurburgringo lenktynės, kurios vyksta senojoje Niurburgringo trasoje. Kadangi trasos ilgis siekia 25 km, jose dalyvauja apie 200 komandų. Naujausios tokios kategorijos lenktynės yra 2012 m. pradėtas FIA ilgų distancijų lenktynių pasaulio čempionatas.

Lietuvoje kasmet nuo 2000 m. Palangos trasoje vyksta 1000 kilometrų lenktynės.

Šaltiniai
---------

1. ↑  *L'Universale - Enciclopedia generale* (italų). **1** (2005 leid.). Garzanti Libri. p. 498. `{{cite book}}`: `|work=` ignoruotas (pagalba)
**HMS** (angl. *HMS; Her Majesty's Ship*) – oficialus D. Britanijos karinio laivyno laivų pavadinimų prefiksas.

Taip pat gali reikšti Švedijos Karališkojo karinio laivyno laivus – šved. *Hans Majestäts Skepp* 'Jo Didenybės laivas'.

Didžiosios Britanijos Jungtinės karalystės karo laivai
------------------------------------------------------

Didžiosios Britanijos Karinio laivyno povandeniniai laivai irgi žymimi *HMS*, bet tai reiškia angl. *Her Majesty Submarine*) 'Jos Didenybės povandeninis laivas'.
  
D. Britanijos karalienės karališkoji jachta „Britannia", kuri buvo Karališkojo karinio laivyno sąrašuose, oficialiai vadinosi HMY *Britannia*, kur HMY reiškia angl. *Her Majesty Yacht* 'Jos Didenybės jachta'.

Visi kiti karališkojo laivyno laivai žymimi prefiksu HMS. Seniau buvo skiriami dvistiebiai ir vienstiebiai laivai: dvistiebių laivų pavadinimai turėdavo prefiksą *HM Frigate* ('Jos Didenybės fregata'), o vienstiebiai – *HM Sloop* (Jos Didenybės šliupas').

Prefiksą HMS naudoja ir kai kurios Karinio jūrų laivyno kranto įstaigų, kurios įtraukiamos į laivyno sąrašus kaip „akmeninės fregatos" (angl. *stone frigate*), pavadinimuose. Pvz.:

* *HMS Excellent* – karinio laivyno mokykla, esanti saloje Portsmuto uoste.
* *HMS Vulcan* – povandeninių laivų branduolinių jėgainių bandymų vieta Hailande.

D. Britanijos vyriausybės laivai, priklausantys ne Karališkajam kariniam jūrų laivynui turi kitus prefiksus. Pvz. D. Britanijos Karališkojo Pagalbinio laivyno (angl. *Royal Fleet Auxiliary*) laivai turi prefiksą RFA

Buvusi Britų imperija
---------------------

Valstybių, kurios pripažįsta savo valstybės galva D. Britanijos Jungtinės karalystės karalienę, karinių laivų pavadinimuose naudojami panašūs adaptuoti prefiksai.

* Kanada: HMCS – *Her Majesty’s Canadian Ship* ('Jos Didenybės Kanados laivas')
* Australija: HMAS – *Her Majesty’s Australian Ship* ('Jos Didenybės Australijos laivas')
* Naujoji Zelandija: HMNZS – *Her Majesty’s New Zealand Ship* ('Jos Didenybės Naujosios Zelandijos laivas')
* Bahamai: HMBS – *Her Majesty’s Bahamian Ship* ('Jos Didenybės Bahamų laivas')
* Barbadosas: HMBS – *Her Majesty’s Barbadian Ship* ('Jos Didenybės Barbadoso laivas')
* Bermudai: HMBS – *Her Majesty’s Bermudian Ship* ('Jos Didenybės Bermudų laivas')
* Papua Naujoji Gvinėja: HMPNGS – *Her Majesty’s Papua New Guinean Ship* ('Jos Didenybės Papua Naujosios Gvinėjos laivas')
* Jamaika: HMJS – *Her Majesty’s Jamaican Ship* ('Jos Didenybės Jamaikos laivas')
* Tuvalu: HMTS – *Her Majesty’s Tuvaluan Ship* ('Jos Didenybės Tuvalu laivas')

Nuorodos
--------

1. ↑  Australian War Memorial Glossary Archyvuota kopija 2007-06-06 iš Wayback Machine projekto.
2. ↑  „Jamaica Defence Force - Bases". Suarchyvuotas originalas 2007-06-01. Nuoroda tikrinta 2010-02-01.
3. ↑  „Seemotive, Buchstabe H Letter H".
Įprasto AM arba FM radijo siųstuvo radijo signalo dažnių spektras. Horizontalioji ašis yra dažnis; vertikali ašis yra signalo amplitudė arba galia. Jį sudaro nešančiosios bangos signalo (C) dažnis *f*C, o modifikacija yra siaurose dažnių juostose, vadinamose šoninėmis juostomis (SB), tiesiai virš ir žemiau nešančiosios bangos.
Telekomunikacijoje **nešančioji banga** arba **nešantysis signalas** – nuolatinė pastovios amplitudės ir dažnio elektromagnetinė spinduliuotė, kurią skleidžia siųstuvas. Nešančioji banga yra moduliuojama (modifikuojama) informaciniu pranešimo signalu tam, kad būtų galima perduoti informaciją.

Ši nešančioji banga paprastai turi daug didesnį dažnį nei pranešimo signalas. Taip yra todėl, kad nepraktiška perduoti signalus žemais dažniais.

Nešančiosios bangos paskirtis paprastai yra arba perduoti informaciją erdvėje kaip elektromagnetines bangas (kaip radijo ryšio metu), arba leisti kelioms skirtingų dažnių nešančiosioms bangoms dalytis bendra fizine perdavimo terpe, naudojant dažnio padalijimo tankinimą (pvz. kabelinėje televizijoje).

Terminas yra kilęs iš radijo ryšio, kur nešančioji banga sukuria bangas, kurios perduoda informaciją (modifikaciją) oru iš siųstuvo į imtuvą. Šis terminas taip pat vartojamas nemodifikuotai spinduliuotei, kai nėra jokio modifikuojančio signalo.

Muzikos įrašų gamyboje nešantysis signalas gali būti valdomas modifikuojančiu signalu, norint pakeisti garso įrašo garso savybes ir suteikti gylio bei judėjimo pojūčius.

Apžvalga
--------

Terminas *nešančioji banga* kilo iš radijo ryšio sistemos, kur radijo ar televizijos transliacijose informacija per erdvę perduodama radijo bangomis. Viename siuntimo gale informacija modifikuoto signalo pavidalu yra perduodama elektroniniam įrenginiui, vadinamam siųstuvu. Siųstuve elektroninis osciliatorius sukuria sinusinę kintamąją radijo dažnio srovę, ir tai yra nešančioji banga. Informacinis signalas yra naudojamas moduliuoti nešančiąją bangą, pakeičiant kai kuriuos nešančiosios bangos aspektus, kad informacija būtų užfiksuota bangoje. Kintamoji srovė sustiprinama ir nukreipiama į siųstuvo anteną, skleidžiant radijo bangas, kurios perduoda informaciją į imtuvą. Imtuve radijo bangos pasiekia imtuvo anteną, sukeldamos joje mažą svyruojančią srovę, kuri nukreipiama į imtuvą. Imtuve modifikuotas signalas yra išgaunamas iš modifikuotos nešančiosios bangos, ir šis procesas yra vadinamas demoduliacija.

Pernešimo nuotėkis
------------------

Nešančiojo signalo nutekėjimas yra interferencija, kurią sukelia šoninė sąveika arba nuolatinės srovės poslinkis. Ji yra kaip nemodifikuota sinusinė banga signalo pralaidumo ribose, kurios amplitudė nepriklauso nuo signalo amplitudės.

Išnašos
-------

1. ↑  „Carrier wave with no modulation transports no information". University of Texas. Suarchyvuotas originalas 2008-04-14. Nuoroda tikrinta 2008-05-30.
2. ↑  Federal Standard 1037C and MIL-STD-188
3. ↑  Rory PQ (2019-05-08). „What Is Modulation and How Does It Improve Your Music". *Icon Collective*. Nuoroda tikrinta 2020-08-23.
| Cezario pilietinis karas |
| --- |
| Romos Respublikos krizės dalis |
| Romos Respublikos žemėlapis I a. pr. m. e. vid. |
| 

|  |  |
| --- | --- |
| Data | 49 m. pr. m. e. sausio 10 d. – 45 m. pr. m. e. kovo 17 d.(4 m. 2 mėn. ir 1 sav.) |
| Vieta | Hispanija, Italija, Graikija, Ilyrija, Aigiptas, Afrika |
| Rezultatas | Cezario pergalė |

 |
| Priešininkai |
| 
* Cezario šalininkai
* Mauretanija

 | 
* Pompėjiečiai
* Numidija
* Ptolemėjų karalystė
* Ponto karalystė

 |
| Vadai |
| 
* Julijus Cezaris
* Markas Antonijus
* Gajus Skribonijus Kurionas †
* Gnėjus Domicijus Kalvinas
* Decimas Junijus Brutas
* Gajus Trebonijus
* Gajus Kaninijus Rebilas

 | 
* Pompėjus †
* Titas Labienas †
* Metelius Skipijonas †
* Katonas Utikietis †
* Publijus Atijus Varas †
* Lucijus Domicijus Ahenobarbas †
* Markas Bibulas †
* Liucijus Afranijus †
* Markas Petrėjus †
* Juba I Numidietis †
* Gnėjus Pompėjus †
* Sekstas Pompėjus

 |
| Pajėgos |
| 49 m. pr. m. e. pradžia: 10 legionų | 49 m. pr. m. e.pradžia: 15 legionų |

**Cezario pilietinis karas** – 49–45 m. pr. m. e. vykęs vienas paskutinių politinių ir karinių konfliktų Romos Respublikoje prieš jos reorganizavimą į Romos imperiją. Konfliktas prasidėjo dėl politinės ir karinės priešpriešos tarp Gajaus Julijaus Cezario ir Gnėjaus Pompėjaus Didžiojo.

Prieš karą Cezaris beveik dešimt metų vadovavo invazijai į Galiją. Įtampa tarp Cezario ir Pompėjaus ėmė augti, 49 m. pr. m. e. pab. o nė vienai pusei nenusileidžiant įsiplieskė pilietinis karas. Galiausiai Pompėjus ir jo sąjungininkai spaudė Senatą reikalauti, kad Cezaris atsisakytų savo provincijų ir armijų. Cezaris atsisakė ir nužygiavo į Romą .

Karas truko ketverius metus ir vyko Italijoje, Ilyrijoje, Graikijoje, Egipte, Afrikoje ir Ispanijoje. Pompėjus nugalėjo Cezarį 48 m. pr. m. e. vykusiame Dirachijaus mūšyje, bet pats buvo nugalėtas Farsalo mūšyje. Daugelis buvusių pompėjiečių, įskaitant Maką Junijų Brutą ir Ciceroną, po mūšio pasidavė, o kiti, įskaitant Katoną Jaunesnįjį ir Metelių Skipijoną, kovojo toliau. Pompėjus pabėgo į Egiptą, kur vos nuvykęs buvo nužudytas Egipto karaliaus patarėjų. Cezaris ėmėsi karinių veiksmų Afrikoje ir Mažojoje Azijoje prieš užpuldamas Šiaurės Afriką, kur 46 m. nugalėjo Skipioną Tapso mūšyje. Netrukus po to Skipijonas ir Katonas nusižudė. Kitais metais Cezaris Mundos mūšyje nugalėjo paskutinius besipriešinusius pompėjiečius, kuriems vadovavo buvęs leitenantas Labienas. Laimėjes karą Cezaris buvo paskelbtas *dictator perpetuo* (amžinu diktatoriumi arba diktatoriumi visam gyvenimui), tačiau netrukus po to buvo nužudytas.

Šaltiniai
---------

1. ↑  Brunt, 1971, p. 474
2. ↑  Brunt, 1971, p. 473
3. ↑  Beard, 2015, p. 285

Literatūra
----------

* Beard, Mary (2015). *SPQR: a history of ancient Rome* (1st ed.). Niujorkas. ISBN 978-0-87140-423-7. OCLC 902661394.
* Brunt, P.A. (1971). *Italian Manpower 225 B.C.–A.D. 14*. Oksfordas: Clarendon Press. ISBN 0-19-814283-8.  Nežinomas parametras `|url-access=` ignored (pagalba)
*Kitos reikšmės – Baras (reikšmės).*

| Barasvok. *Baar* |
| --- |
|        |
| *Baro rotušė* |
|  |
| 

BarasBaras

47°12′00″ š. pl. 8°31′00″ r. ilg.﻿ / ﻿47.20000°š. pl. 8.51667°r. ilg.﻿ / 47.20000; 8.51667﻿ (Baras (Šveicarija))Koordinatės: 47°12′00″ š. pl. 8°31′00″ r. ilg.﻿ / ﻿47.20000°š. pl. 8.51667°r. ilg.﻿ / 47.20000; 8.51667﻿ (Baras (Šveicarija)) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Šveicarijos vėliava Šveicarija |
| **Kantonas** | Cugo kantonas Cugo kantonas |
|  |
| **Gyventojų** (2009) | 21 586  |
| **Kalba** | Vokiečių |
| **Plotas** | 24,83 km² |
| **Tankumas** (2009) | 869 žm./km² |
| **Altitudė** | 443 m |
|  |
| **Pašto kodas** | 6340 |
|  **Vikiteka** | Baras |

**Baras** (vok. *Baar*) – miestas Šveicarijoje, Cugo kantone.

Istorija
--------

Lorcės upė prie Baro.
Baras pirmąkart paminėtas 1045 m. kaip *Barra*.

Geografija
----------

Baro plotas 24,83 km², kurių 55 % panaudojama žemės ūkiui, o 24,5 % sudaro miškai. 19,9 % – pastatai ir keliai, o likę 0,6 % – nepanaudojami (upės, kalnai ir ledynai). Baro apylinkėse yra natūrali požeminė ola kurią vasarą leidžiama lankyti.

Savivaldybė yra šiaurinėje Lorcės upės užliejamų pievų pusėje. Iš pradžių tai buvo gatvinis kaimas kelyje tarp Cugo ir Ciuricho ežerų. Po 1960 m. Baras pradėjo greitai augti. Savivaldybę sudaro Baro kaimas, Allenwinden, Blickensdorf ir Inwil kaimeliai, Deinikon sodybos.

Gyventojai
----------

Bare gyvena 21 586 žmonės (2009 m.). 2007 m. 24,9 % gyventojų buvo užsieniečiai. Per pastaruosius 10 metų gyventojų skaičius augo 20,9 %. Dauguma gyventojų kalba vokiškai (83,1 %), antra pagal populiarumą italų kalba (3,6 %), o serbų-kroatų – trečia (3,1 %).

| Metai | Gyventojų skaičius |
| --- | --- |
| 1743 | 1,831 |
| 1850 | 2,346 |
| 1860 | 3,323 |
| 1900 | 4,484 |
| 1950 | 6,992 |
| 1960 | 9,114 |
| 1970 | 14,074 |
| 1990 | 16,147 |
|

Pramonė
-------

1980–2006 m. Bare veikė Lego kaladėlių gamykla. 2006 m. gamykla perkelta į Kladną Čekijoje.

Baro nedarbo lygis yra 2,26 %.

Žymūs žmonės
------------

* Brigitte McMahon (g. 1967 m.), buvęs triatletis, gimė Bare.
* Kimi Räikkönen, buvęs F1, dabar WRC lenktynininkas, gyvena Bare.
* Sebastian Vettel, Formula-1 lenktynininkas turi namą ir gyvena Bare.
* Raphael Diaz, NHL ledo ritulio žaidėjas iš Monrealio „Canadiens".

Išnašos
-------

1. ↑  „Brigitte McMahon (SUI)". *Profiles*. ITU. Suarchyvuotas originalas 2008-10-14. Nuoroda tikrinta 2009-10-12.
| **Dainius Numgaudis** |
| --- |
| Gimė | 1966 m. gegužės 21 d. (57 metai)Klaipėda |
| Sutuoktinis (-ė) | Ariana Numgaudienė, pedagogė |
| Vaikai | sūnus Karolis |
|  |
| Veikla | Lietuvos pedagogas, valstybės tarnautojas, diplomatas |
| Pareigos | Nacionalinės M.K. Čiurlionio menų mokyklos direktorius (nuo 2020 m.) |
|  |
| Išsilavinimas | VPU |

**Dainius Numgaudis** (g. 1966 m. gegužės 21 d. Klaipėdoje) – Lietuvos pedagogas, valstybės tarnautojas, diplomatas. Nacionalinės M.K. Čiurlionio menų mokyklos direktorius (nuo 2020 m. lapkričio mėn.).

Biografija
----------

1984 m. baigė Klaipėdos 7-ąją vidurinę mokyklą, tais metais tapo TV konkurso „Dainų dainelė" laureatu. 1984–1991 m. mokėsi Vilniaus pedagoginiame institute, Istorijos fakultete. 1989–1991 m. dirbo Vilniaus 62-os vidurinės mokyklos (dab. Vilniaus Gabijos gimnazija) istorijos mokytoju. 1991–1993 m. buvo šios mokyklos direktoriaus pavaduotojas. 1993–1996 m. – VPU Universitetinės mokyklos (dabar – Vilniaus S. Daukanto vidurinė mokykla) direktorius, istorijos bei pilietinio ugdymo mokytojas. 1996–1997 m. – Nacionalinio egzaminų centro direktorius. 1997–2002 m. – Švietimo ir mokslo ministerijos sekretorius, 2002–2009 m. – ministerijos valstybės sekretorius. 2009–2015 m. – Švietimo ir mokslo ministerijos kancleris. Vadovavo Vaikų kultūros metų paminėjimo komisijai (2007 m.), Lietuvos moksleivių dainų švenčių ir „Dainų dainelės" konkursų organizaciniams komitetams. Buvo Lietuvos-Rusijos vyriausybių ekonominio, techninio ir kultūrinio bendradarbiavimo komisijos (2001–2015 m.), Lietuvos Nacionalinės UNESCO komisijos narys (1997–2015 m.), vadovavo Lietuvos regionų aprūpinimo greitaeigiu interneto ryšiu projekto RAIN valdymo komitetui.

2015–2020 m. – Lietuvos Respublikos generalinis konsulas Sankt Peterburge..

Nuo 2020 m. lapkričio mėn. – Nacionalinės Mikalojaus Konstantino Čiurlionio menų mokyklos direktorius. 2024 m. "už kūrybingos visuomenės ugdymą išklausant, gerbiant, atliepiant ir užtikrinant kuo geriausias sąlygas skleistis talentams", apdovanotas šv. Kristoforo statulėle.

Šaltiniai
---------

1. ↑  [neveikianti nuoroda]. Kas yra Kas Lietuvoje. Auksinis Tūkstantmečio leidimas. Neolitas, 2009.
2. ↑  Švietimo ir mokslo ministerijoje darbą baigia kancleris Dainius Numgaudis (Švietimo ir mokslo ministerijos inf.)
3. ↑  Lithuania’s consul general appointed in Saint Petersburg (en.delfi.lt inf.)
4. ↑  Garsinantiems Vilnių įteikti tradiciniai „Šv. Kristoforo" apdovanojimai  (vilnius.lt inf.)
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

| Mantujos apgultis |
| --- |
| 

|  |  |
| --- | --- |
| Data | (1796 birželio 4 - liepos 31, 1796 rugpjūčio 24 - 1797 vasario 2 d. |
| Vieta | Mantuja |
| Rezultatas | Napoleono pergalė |

 |

**Mantujos apgultis** (1796 birželio 4 - liepos 31, 1796 rugpjūčio 24 - 1797 vasario 2) - vienos iš pagrindinių Italijoje tvirtovių apgultis, įvykusi Napoleono Italijos kampanijoje.

Mantuja buvo gyvybiškai svarbus taškas abiem pusėm Šiaurės Italijos kampanijoj. Prancūzams pirmąsyk užgulus miestą, už jo sienų austrai turėjo 9000 karių ir 500 patrankų. Viena siuntė savo paramą ir neišvengiamas generolo Dagobert Wurmser atvykimas privertė Napoleoną nutraukti operaciją, sunaikinti savo artileriją ir keliavo susidurti su pastiprinimu. Vėliau sekę du austrų pralaimėjimai ties Lonato ir Castiglione leido Mantua pasistiprinti 6000 kariais. Napoleonas vėl žygiavo Mantujos link, tačiau Wurmser vėl pasirodė ties prancūzais. Prancūzai vėl sumušė austrus ties Kalijanu (*Caliano*) ir Basanu (*Bassano*) ir privertė Wurmser pasitraukti į Mantua. Daugiau karių mieste tik smarkiau mažino maisto atsargas tvirtovėje, todėl Wurmser bandė prasiveržti, bet buvo priverstas grįžti į miestą, prarasdamas 4000 karių. Dar vienas austrų pastiprinimas buvo sumuštas ties Caldiero, Arcola ir Rivoli, todėl 1797 02 02 Wurmser buvo priverstas pasiduoti. Per Mantua apgultį žuvo 18000 austrų bei 7000 prancūzų. Panaikinęs tvirtovės pavojų savo ryšiams Napoleonas dabar galėjo susitelkti kampanijai į Austriją.
| Malavio ežeras, Niasa |
| --- |
|  |
| Vieta | Malavis, Mozambikas, Tanzanija |
| Plotas | 29 600 km² |
| Kranto linijos ilgis | 1245 km |
| Kilmė | Tektoninė |
| Vidutinis gylis | 292 m |
| Didžiausias gylis | 706 m |
| Tūris | 8400 km³ |
| Įteka | Ruhuhu |
| Išteka | Širė |
|  |
|  Vikiteka | Malavio ežeras, Niasa |

**Malavio ežeras** (angl. *Lake Malawi*) arba **Niasa** (*Lake Nyassa, Lake Niassa*) – ežeras Pietų Afrikoje, Didžiajame Riftų slėnyje, Malavio, Mozambiko ir Tanzanijos teritorijose. Ežerą atrado (1859 m.) ir jo apylinkes tyrinėjo garsusis škotų keliautojas Deividas Livingstonas. Ilgis 560 km, plotis 75 km.

Ežeras susidarė grabene maždaug prieš 40 000 metų. Įteka keletas upių, iš kurių didžiausia – Ruhuhu. Išteka Širė (Zambezės intakas). Šiauriniai ir šiaurės rytiniai krantai aukšti, skardingi, pietiniai – žemi. Ežere yra dvi apgyvendintos salos – Likoma ir Čizumulu. Nors jos yra teritoriniuose Mozambiko vandenyse, bet priklauso Malaviui. Salose ir ežero pakrantėse auginama kasava, bananai, mangai. Žvejyba. Laivyba valtimis ir garlaiviais. Svarbiausios prieplaukos: Kota Kota, Karonga, Bandavė (Malavyje), Mvaja, Mbamba Bėjus (Tanzanijoje), Kobvė, Metangula (Mozambike).

Malavio ežero vandenyse randama didelė žuvų įvairovė (apie 230 rūšių, iš kurių 9/10 – endeminės). Nemaža dalis akvariumuose auginamų žuvų (pvz. daugiaspalvės ešeržuvės) yra kilusios iš šio ežero. Pakrantėse gyvena krokodilai, begemotai, afrikiniai ereliai žuvininkai. Malavio ežeras įeina į Malavio ežero nacionalinį parką.

Nuorodos
--------

* Pasaulio ežerų duomenų bazėArchyvuota kopija 2013-01-28 iš Wayback Machine projekto.
| Ladoga |
| --- |
| Šcherai Ladogos šiaurinėje dalyjeŠcherai Ladogos šiaurinėje dalyjeŠcherai Ladogos šiaurinėje dalyje |
| Vieta | Rusijos vėliava Rusija |
| Plotas | 17 891 km² |
| Kilmė | ledyninė, tektoninė |
| Vidutinis gylis | 51 m |
| Didžiausias gylis | 230 m |
| Tūris | 908 km³ |
| Įteka | Siasė, Svirė, Volchovas, Vuoksa |
| Išteka | Neva |
| 

Žemėlapis rodantis  vietą.Ladoga

  |
| **Koordinatės** |  60°50′0″ š. pl. 31°27′0″ r. ilg.﻿ / ﻿60.83333°š. pl. 31.45000°r. ilg.﻿ / 60.83333; 31.45000Koordinatės: 60°50′0″ š. pl. 31°27′0″ r. ilg.﻿ / ﻿60.83333°š. pl. 31.45000°r. ilg.﻿ / 60.83333; 31.45000 |
|  |
|  Vikiteka | Ladoga |

**Ladoga** (suom. *Laatokka*, rus. *Ладожское озеро*) – gėlavandenis ežeras šiaurės vakarų Rusijoje, Karelijoje ir Leningrado srityje, į rytus nuo Sankt Peterburgo. Ladogos ežeras yra didžiausias Europoje ir 14-as pagal dydį pasaulyje.

Vaizdas į Ladogą iš Orešeko tvirtovės

Geografija
----------

Ežero plotas 17 891 km² (su salomis). Turi 660 salų, kurių bendras plotas 435 km². Daugiausiai salų yra šiaurinėje dalyje, didžiausios salos – Riskalansaris, Mantsinsaris, Valaamo salos, Konevecas. Ežero ilgis 219 km, vidutinis plotis 83 km. Gylis siekia 230 m. Ladogos ežero dubuo tektoninės-ledyninės kilmės. Šiauriniai krantai daugiausia statūs uolingi, pakrantėse įsigraužę fiordai, o ežere yra šcherų; pietiniai krantai žemi, mažai raižyti.

Ežero baseinui priklauso ~3500 upių, ilgesnių nei 10 km. Įteka Volchovas, Siasė, Paša, Svirė, Vuoksa, išteka Nevos upė, tekanti per Sankt Peterburgą ir jungianti ežerą su Baltijos jūra. 85 % vandens ežeras gauna iš intakų, 13 % iš kritulių, 2 % iš požeminių vandenų.

Ladogoje būdingi stiprūs vietiniai vėjai, štormai. Užšąla gruodžio-vasario mėnesiais, atitirpsta kovą-balandį.

Ežeras laivuojamas, įeina į Volgos-Baltijos ir Baltijos-Baltosios jūros vandens sistemas. Palei pietinį krantą įrengtas aptekamasis kanalas. Aplink ežerą įsikūrę šie miestai: Šliselburgas, Naujoji Ladoga, Pitkjaranta, Sortavala, Lachdepochja, Priozerskas.

Istorija
--------

Senovėje ežeras buvo žinomas Nevo pavadinimu. IX–XII a. Ladogos ežeru ėjo vandens kelias „Iš variagų pas graikus", jungęs šiaurinę Rusią su Skandinavija, Baltijos kraštais, Bizantija. II pasaulinio karo metais užšalusiu ežeru ėjo vadinamasis „Gyvybės kelias", kuriuo buvo tiekiami produktai patiriančiam blokadą Leningradui.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 245
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Rukva |
| --- |
| Rukvos ežerasRukvos ežerasRukvos ežeras |
| Vieta | Tanzanijos vėliava Tanzanija |
| Plotas | 5760 km² |
| Kilmė | tektoninis |
| 

Žemėlapis rodantis  vietą.Rukva

  |
| **Koordinatės** |  8°00′0″ p. pl. 32°25′0″ r. ilg.﻿ / ﻿8.00000°š. pl. 32.41667°r. ilg.﻿ / 8.00000; 32.41667Koordinatės: 8°00′0″ p. pl. 32°25′0″ r. ilg.﻿ / ﻿8.00000°š. pl. 32.41667°r. ilg.﻿ / 8.00000; 32.41667 |

**Rukva** (angl. *Lake Rukwa*) – ežeras pietvakarių Tanzanijoje, Rukvos regione, Rukvos slėnyje (Didžiojo riftinio slėnio dalis). Telkšo 800 m aukštyje, tarp Tanganikos ir Malavio ežerų. Ežero plotas per metus ženkliai kinta dėl nevienodo patenkančio vandens kiekio. Dabar ežero ilgis yra ~130 km, plotis iki 32 km. Tuo tarpu 1929 m. ežero ilgis tesiekė 48 km, bet iki 1939 m. prasiplėtė iki 128 km ilgio. Ežero vanduo šarmingas.

Apie pusė Rukvos ežero patenka į Uvandos medžioklės rezervatą.
| Terminas hieroglifais |
| --- |
| *wḏAt***Uadžat** |  |
|  |
|  |
|  |
|  |
|  |

Horo akis (medalionas)
**Horo akis**, **Uadžat** – egiptietiškas simbolis, kuris, kaip buvo tikima, saugo nuo blogio. Iš įvairių medžiagų pagamintos akys buvo dedamos faraonams į kapus (mastabas, piramides ir hipogėjus). Pasak legendos, mūšyje egiptiečių faraonų globėjas dievas Horas netekęs akies.

Reikšmė
-------

Hieroglifo tekste sutinkama Horo akis reiškia „veikti, daryti" arba tą kuris daro ar veikia. Horo akis taip pat simbolizavo veiksmą, apsaugą arba didelę neapykantą, ir nebuvo tiesiog akies ženklas. Yra keletas alternatyvių hieroglifų akiai pažymėti.

Horo akis visada dešinioji. Veidrodinis atspindys (kairioji akis) taip pat kai kada sutinkama ir reiškė Totą, taip pat intuiciją bei magiją.

Naudojimas trupmenoms žymėti
----------------------------

Akies fragmentai, naudoti dvejetainėms trupmenoms užrašyti.
Įvairios Horo akies dalys egiptiečių buvo naudojamos trupmenoms (vieneto dalims) žymėti. Dalys reiškė įvairius dvejetainės skaičiavimo sistemos skaitmenis po kablelio (1/2 = 0.1, 1/4 = 0.01, 1/8 = 0.001 ir pan). Egiptiečiai jau žinojo jog kitokias trupmenas galima užrašyti kaip šių dvejetainių trupmenų sumą, mažiausios naudojamos dvejetainės trupmenos (ašara, 1/64) tikslumu. Tai būtų seniausių dvejetainės skaičiavimo sistemos taikymų. Tačiau kai kurie šaltiniai teigia jog trupmeniniai žymėjimai, nors ir panašūs į akies fragmentus, gali būti ir kitokios kilmės.

Akis turi oficialų Unicode kodą, nors ne visos naršyklės jį supranta (U+13080, jūsų naršyklės vaizduojamas kaip 𓂀).)

Šaltiniai
---------

1. ↑  Allen, James P. (2000). *Middle Egyptian: An Introduction to the Language and Culture of Hieroglyphs*. Cambridge University Press. p. 426
2. ↑  „Eye of Horus, Eye of Ra (Udjat, Wedjet)". Symboldictionary.net. Suarchyvuotas originalas 2012-02-23. Nuoroda tikrinta 2012-01-17.
3. ↑  Jim Ritter, « Closing the Eye of Horus: the Rise and Fall of 'Horus-Eye Fractions' », in *Under One Sky: Astronomy and Mathematics in the ancient Near East*, ed. J. Steele and A. Imhausen, Münster: Ugarit-Verlag, 2002, p. 297-323. See also V. Katz (ed.), *The Mathematics of Egypt, Mesopotamia, China, India, and Islam: A Sourcebook*, Princeton: Princeton University Press, 2007 et E. Robson & J. Stedall (eds.), *The Oxford Handbook of the History of Mathematics*, Oxford: Oxford University Press, 2009.
4. ↑   Unicode standard for Egyptian hieroglyphs]


|  |  |
| --- | --- |
|  | **Vikiteka: Horo akis** – vaizdinė ir garsinė medžiaga  |
**Yuma Suwa**| Asmeniniai duomenys |
| --- |
| **Pilnas vardas** | Yuma Suwa  jap. 諏訪 悠磨 |
| Gimimo data | 2000 m. rugpjūčio 29 d. (23 metai) |
| Gimimo vieta | Japonija |
| Ūgis | cm |
| Klubai |
| Dabar žaidžia |  |
| **Pozicija** | centro saugas |
| Profesionalūs klubai\* |
| 2020 2021  2021– | SC Schwaz „Grbalj"FK Kauno Žalgiris | 0? 0(?)0? 0(?)31 0(1) |
| \* Skaičiuojama tik pasirodymai ir įvarčiai vietinėje lygoje Duomenys 2023 m. lapkričio 30 d.. |

**Juma Suva** (jap. 諏訪 悠磨; *Yuma Suwa*; g. 2000 m. rugpjūčio 29 d.) – Japonijos futbolininkas, centro saugas.

Karjera
-------

Žaidėjas kilęs iš Japonijos. Futbolą žaidė gimtinėje: aukštosios mokyklos futbolo komandoje, o vėliau SC Sagamihara rezervinėje ekipoje.

Profesionalo karjerą pradėjo 2020 m. Austrijoje, kurioje atstovavo „Schwaz" klubui.

2021 m. pradžioje persikėlė į Juodkalniją ir atstovavo šios šalies „Grbalj" klubui.

### FK Kauno Žalgiris

2021 m. vasarą persikėlė į FK Kauno Žalgiris.

2021 m. liepos 3 d. debiutavo Kauno Žalgiris B ekipoje ir sužaidė Pirmos lygos rungtynėse prieš kazlųrūdiškių „Šilą".

2021 m. rugpjūčio 2 d. debiutavo A lygoje rungtynėse prieš Sūduvą. Galutinis rungtynių rezultatas 3:3. Pasirodė startinėje sudėtyje ir sužaidė visą susitikimą.

2023 m. spalio 29 d. pelnė įvartį A lygos rungtynėse prieš FC Hegelmann.

2023 m. lapkričio 30 d. tapo žinoma, kad futbolininkas palieka klubą.

Statistika
----------

A lygos ir Pirmos lygos statistika

| Sezonas | Klubas | Rungtynės | Įvarčiai |
| --- | --- | --- | --- |
| **2021** | **„Kauno Žalgiris"** | 10 | 0 |
| 2021 | **Kauno Žalgiris B** | 1 | 0 |
| **2022** | **„Kauno Žalgiris"** | 8 | 0 |
| **2023** | **„Kauno Žalgiris"** | 13 | 1 |
|

Spalvų reikšmės: 

     Ekipa žaidė A lygoje;
     Ekipa žaidė Pirmoje lygoje;

Pasiekimai
----------

su FK Kauno Žalgiris
* **A lyga**

 Sidabro medaliai: 2022 m.
 Bronzos medaliai: 2021 m.

Šaltiniai
---------

1. ↑
2. ↑
3. ↑
4. ↑  sportas.lt naujienos: naujokas iš Japonijos
5. ↑
6. ↑
7. ↑
8. ↑
9. ↑  „Kauno Žalgiris" atsisveikino su trimis legionieriais
10. ↑  „Kauno Žalgiris" išsiskyrė su trimis legionieriais

Nuorodos
--------

* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* YouTube platformoje
| Bangveulu |
| --- |
| Bangveulu pelkynai sausuoju laikotarpiuBangveulu pelkynai sausuoju laikotarpiuBangveulu pelkynai sausuoju laikotarpiu |
| Vieta | Zambija |
| Plotas | 3000-15 100 km² |
| Kilmė | tektoninė |
| Didžiausias gylis | 4 m |
| Įteka | Čambešis |
| Išteka | Luapula |

**Bangveulu** (angl. *Lake Bangweulu*) – ežeras šiaurės rytų Zambijoje, Luapulos ir Šiaurės provincijose. Yra Kongo baseine, iš ežero išteka Luapulos upė, įtekanti į Mveru ežerą. Bangveulu ežerą maitina Čambešio upė. Ežero plotas labai priklauso nuo laikotarpio: sausuoju laikotarpiu užlietas būna 3000 km² ploto dubuo, tačiau po lietingojo sezono liūčių vanduo pakyla ir apsemia aplinkinius pelkynus. Tuomet Bangveulu plotas padidėja iki 15 000 km². Pastoviai apsemtos ežero dalies gylis siekia 4 m, matmenys 75 ir 40 km.

Bangveulu ežeras, o ypač jį supančios pelkynės yra svarbi vandens paukščių buveinė, geriamo vandens telkinys gyvūnams sausuoju laikotarpiu. Šalia Bangveulu pelkių yra Čitambo kaimas, kuriame mirė keliautojas Deividas Livingstonas.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 49
**Kombinatorinė sudėties taisyklė** – taikoma kombinatorikoje junginių skaičiui rasti.

Paprasčiausiems atvejams kombinatorinė sudėties taisyklė formuluojama taip:

Jeigu *vieną* elementą galima pasirinkti iš baigtinės aibės *A*, turinčios *m* elementų, arba *vieną* elementą iš baigtinės aibės *B*, turinčios *n* elementų ir abiejose aibėse nėra vienodų elementų, tai to elemento pasirinkimo galimybių yra *m* + *n*.

Bendresniu atveju kombinatorinė sudėties taisyklė skamba taip:

Jeigu vieną elementą galima pasirinkti iš aibės {\displaystyle A\_{1}}, turinčios {\displaystyle m\_{1}} elementų arba iš aibės {\displaystyle A\_{2}}, turinčios {\displaystyle m\_{2}} elementų, arba …, arba iš aibės {\displaystyle A\_{k}}, turinčios {\displaystyle m\_{k}} elementų ir visos tos aibės tarpusavio porose neturi bendrų elementų, tai to elemento pasirinkimo galimybių yra {\displaystyle m\_{1}+m\_{2}+...+m\_{k}}.

Kombinatorinė sudėties taisyklė siejama su jungtimi *arba*.

Pavyzdys
--------

Pavyzdžiui, pagal kombinatorinę sudėties taisyklę galima rasti, keliais būdais galima pasirinkti vieną vaisių iš 5 obuolių, 4 kriaušių ir 3 apelsinų, esančių lėkštėje.

Galima rinktis tik obuolį, *arba* tik kriaušę, *arba* tik apelsiną, todėl vieną vaisių galima pasirinkti 5 + 4 + 3 = 12 būdų.

Šaltiniai
---------

1. ↑  Vidmantas Pekarskas. Matematika: kurso kartojimo medžiaga. – Kaunas: Šviesa, 2004. – 223 p. ISBN 5-430-03932-2